
Un român propus pentru Nobel. 

Cărţile paradoxale ale lui 

Florentin Smarandache 1 

", 




...Avem în faţă două cărţi, trimise nouă, 
într-un plic, de către un român stabilit în SUA 
- cu o personalitate puternică şi cu o viaţă 
care, în sine, este, cum ar zice Edmund Hillary, 
înalta aventură - o „odisee” a înălţimilor (în 
primul rând, spiritual-existenţiale!): 

1- Frate cu meridianele şi paralelele - 
voi. 6, Ed. Silviana, Rm.- Vâlcea, 2010 - şi 

2 - Dragă domnule Rotaru - antiscrisori , 
Ed. Dacoromână TDC, Buc., 2011. 

Două cărţi ciudate, precum autorul lor - 
Florentin Smarandache, o adevărată forţă a 
Duhului logico-ştiinţific şi informatic. în 
plus, este propus la Premiul Nobel pentru 
Literatură. Curios este, însă, faptul că, până 
acum, cel puţin, nu i s-a acordat, lui Florentin 
Smarandache, Premiul Nobel pentru Mate- 
matică, Fizică, Informatică. . . în aceste ultime 
domenii, cu adevărat (din câte am aflat şi din 
câte ne putem da noi seama singuri, cu re- 
strânsă noastră cultură ...„realistică”), nu 
există, în plan mondial, vreun cercetător care 
să-l merite, la ora aceasta, cu mai mare de- 
plinătate. 

Dar, pentru că am afirmat, din start, că 
avem de-a face cu o personalitate extrem de 
interesantă, atât prin operă, cât şi prin crân- 
cena aventură a unei vieţi, de o ritmicitate 
unică a „motorului” voinţei de înfruntare şi 
umilire a destinului vitreg - considerăm că, 
unui român - cititor onest, îi va stârni, în su- 
flet (sau aşa credem noi că s-ar cuveni...!), 
furtuni de mândrie şi admiraţie, de emulaţie 
spirituală - aflând câte ceva despre existenţa, 
la limitele fantasticului, a acestui om... înainte 
de a afla despre cele două cărţi, pe care avem 
de gând să vi le prezintăm, spre probarea ca- 
tegoriei straniului - care domină, în primul 
rând, fiinţa şi opera literară, ale lui Florentin 
Smarandache - „cercetător ştiinţific, scri- 
itor, profesor universitar ”, de origine ro- 
mână, de la University of New Mexico, Gallup 
Campus, New Mexico, Statele Unite ale 
Americii. 



...începem, deci (folosindu-ne de datele 
din C.V.-ul domniei sale): 

S-a născut la 10 decembrie 1954, în Băl- 
ceşti (Vâlcea). Studii: A absolvit Şcoala Gene- 
rală în Bălceşti (1961-1969), apoi Liceul Pe- 
dagogic (1969-1972), în Craiova, continuând 
laRm. Vâlcea, 1972-1974); diploma de învă- 
ţător; stagiul militar, cu termen redus, la Med- 
gidia (1974-1975); a absolvit Facultatea de 
Ştiinţe, secţia informatică, a Universităţii din 
Craiova (1975-1979), ca şef de promoţie; 
obţine doctoratul în matematică (Teoria Nu- 
merelor), la Universitatea de Stat din Chi- 
şinău (1995-1997). 

în Statele Unite, urmează studii de per- 
fecţionare în matematică, informatică şi edu- 
caţie, la Arizona State University (Tempe) 
(1991), Pima Community College (Tucson) 
(1995), University of Phoenix (Tucson) 
(1996); obţine şi un Masterat în Informatică; 
studii postdoctorale la New Mexico State 
University (Las Cruces) (1998), University 
of New Mexico (1998, 1999), National Science 
Foundation (Chautauqua Program, Univer- 
sity of Texas, Austin) (1999), şi Los Alamos 
National Laboratory (Educaţional Network- 
ing Support Program) (Gallup) (1999). în 
iunie-iulie 2009, lucrează ca profesor cerce- 
tător vizitator la Air Force Research Labora- 
tory in Rome, N Y, SUA. 

Iar între 15 mai - 22 iulie 2010, ca profesor 
cercetător la ENSIETA (Brest, Franţa). 

Activitate: A participat, ca elev şi stu- 
dent, la olimpiade şcolare de matematică, 
obţinând premii şi menţiuni locale şi naţionale 
(1967-1974) şi a condus cercuri de matema- 
tică, în liceu şi la universitate; a participat la 
Olimpiada studenţească „Traian Lalescu”, 
Cluj-Napoca (1977); a participat la diverse 
sesiuni ştiinţifice, pentru studenţi, în Craiova 
şi Iaşi (1978-1979); a pregătit şi selecţionat 
echipa elevilor marocani (Rabat), pentru 
Olimpiada Internaţională de Matematică din 
Paris (1983). 



Profesii: în perioada 1982-1984, este pro- 
fesor cooperant în Maroc, predând matema- 
ticileîn limba franceză (Lycee Sidi El Hassan 
Lyoussi din Sefrou). Revine în ţară, continu- 
ând activitatea didactică; profesor la Liceul 
„Nicolae Bălcescu”, din Craiova (1984-1985). 
în anul 1986, nu poate obţine viza de ieşire 
din ţară, pentru a participa la Congresul In- 
ternaţional al Matematicienilor, de la Univer- 
sitatea din Berkeley (California) şi face greva 
foamei; publică o scrisoare de protest în No- 
tices ofthe American Mathematical Society 
(Providence, RI), în care solicita libertatea 
de circulaţie a oamenilor de ştiinţă; se inte- 
resează de soarta sa Dr. Olof G. Tandberg, 
secretar la Academia de Ştiinţe din Stockh- 
olm, care îi telefonează din Bucureşti. în pe- 
rioada anilor 1986-1988, Inspectoratul Şcolar 
Judeţean Dolj nu-i mai acordă post, din moti- 
ve politice, fiind obligat să supravieţuiască 
din meditaţii. în toamna anului 1988, obţine, 
cu greutate, un paşaport de turist pentru Bul- 
garia. De aici, trece în Turcia, unde cere azil 
politic. Este deţinut în lagărele de refugiaţi 
politici din Istambul şi Ankara (1988-1990). 

Emigrează în Statele Unite ale Americii în 
1990, unde lucrează ca inginer de software, 
la corporaţia Honeywell, din Phoenix (Ari- 
zona), specializată în calculatoare (1990- 
1995); profesor adjunct de matematică la Pima 
Community College, din Tucson (1995- 
1997); din 1997, este asistent universitar de 
matematică, la University of New Mexico 
(Gallup), în 2003 devine conferenţiar 
universitar, iar în 2008 - profesor universitar, 
între 2007-2009 este Şef de Departament, 
în matematică, a introdus gradul de ne- 
gare al unei axiome ori teoreme (vezi „geo- 
metriile smarandache care pot fi parţial 
euclidiene şi parţial neeuclidiene” , 1969, 
www.gallup.unm.edu/~smarandache/ 
geometries.htm), multi-structurile (vezi 
„ structurile smarandache unde o structură 

mai slabă conţine insule de structuri mai 
puternice ”), şi mulţi- spaţiile (combinaţii de 
spaţii heterogene) [www.gallup.unm.edu/ 
-smarandache/algebra.htm] . 

Lucrările sale în Teoria Numerelor s-au 
bucurat de o anumită popularitate interna- 
ţională, deoarece matematicieni români, cât 
şi străini (din SUA, Canada, Japonia, Brazilia, 
Franţa, China, Bangladeş, Italia, Bulgaria, 
Spania, Suedia, Australia, Rusia, Cehia, Olan- 
da, Chile, India, Ungaria) au scris 29 cărţi şi 
câteva sute de articole, note şi probleme pro- 
puse, despre aceste noţiuni. în 1997, la Uni- 
versitatea din Craiova, s-a organizat Prima 
Conferinţă Internaţională asupra Noţiu- 
nilor de tip Smarandache, în Teoria Numere- 
lor, cu participarea unor cercetători din ţară, 
dar şi din Suedia, Franţa, Rusia şi Spania. 

Publicaţii: Din 1970, a început colabora- 
rea la revista şcolii, „Năzuinţe”, apoi la alte 
periodice româneşti şi străine (vreo 50 şti- 
inţifice şi peste 100 - literare). Şi-a tradus o 
parte din lucrări în franceză şi engleză, altele 
i-au fost traduse în spaniolă, portugheză, ita- 
liană, esperanto, rusă, sârbă, japoneză şi ara- 
bă. Colaborări cu poeme şi piese de teatru, la 
42 de antologii româneşti, franceze, italiene, 
americane, indiene şi coreene. 

Prolific autor, co-autor, editor şi co-editor 
a 150 de cărţi publicate de circa patruzeci de 
edituri (printre care edituri universitare şi teh- 
nice, edituri profesionale ştiinţifice şi artis- 
tice, precum Springer Verlag, Pima College 
Press, Moorhead State University, Univer- 
sitatea din Chişinău, ZayuPress, Haiku, etc.) 
- din zece ţări şi în mai multe limbi, şi peste 
200 de articole şi note (unele se pot încărca 



din site-urile de la LANL/ Corneli University 
http://arXiv.org/find si CERN), în matematică 
(teoria numerelor, geometrie neeuclidiană, 
logică), fizică, filozofie, literatură (poeme, 
nuvele, povestiri, un roman, piese de teatru, 
eseuri, traduceri, interviuri), rebus (careuri, 
enigmistică) şi artă (experimente în desene, 
picturi, colaje, fotografii, artă pe computer) - 
în română, franceză şi engleză, dintre care: 
Formule pentru spirit (debut editorial, 1981 
- sub pseudonimul Ovidiu Florentin); Le sens 
du non-sens, Problemes avec et sans... pro- 
blemes!, Fes, Maroc (1983); Antichambres/ 
Antipoesies/Bizarreries, Caen, Franţa 
(1989); NonPoems (poeme de avangardă), 
Phoenix (1990); Only Problems, Not Solu- 
tions!, Chicago (1991); LE PAR ADOXISME: 
un Nouveau Mouvement Litteraire, Ber- 
gerac, Franţa (1992); Dark Snow, Phoenix 
(1992); NonRoman, Craiova (1993); Meta- 
Istorie (trilogie teatrală), Bucureşti (1993), 
pe care-a tradus-o în engleză, sub titlul A 
Trilogy in pARadOXisM: avant-garde poli- 
tical dramas (ZayuPress 2004); întâmplări 
cu Păcală (piese de teatru pentru copii), 
Fugit.../ jurnal de lagăr, Bucureşti (1994); 
Collected Papers, Voi. I, II, III, Bucureşti, 
Chişinău, Oradea (1996, 1997, 2000); Scrieri 
De-fecte (proză scurtă), Craiova (1997); 
Distihuri Paradoxiste, Afinităţi (traduceri), 
Norresundby, Danemarca (1998); întreabă- 
mă, să te-ntreb! (interviuri), Târgovişte 
(1999); Outer-Art (album de artă), Cântece 
de Mahala, In seven languages (poeme), 
Oradea, 2000; A Unifying Field In Logics. / 
Neutrosophy. Neutrosophic Probability, 
Neutrosophic Set, and Neutrosophic Logic, 
Rehoboth, SUA (2000). A editat, printre alte- 



le: Second International Anthology on Para- 
doxism (cuprinzând 100 scriitori de pe glob), 
şi Third International Anthology on Para- 
doxism (distihuri paradoxiste de la 40 poeţi 
de pe glob), Oradea (2000). 

A propus extinderea probabilităţilor cla- 
sice şi imprecise la ‘probabilitate neutro- 
sofîcă’ - un vector tridimensional, ale cărui 
componente sunt submulţimi ale intervalului 
ne-standard ]-0, l+[. 

Din anul 2002, împreună cu Dr. Jean 
Dezert, de la Office National de Recherches 
Aeronautiques din Paris, se ocupă de fuziu- 
nea informaţiei, extinzând Teoria Dempster- 
Shafer la o nouă teorie de fuzionare a infor- 
maţiei plauzibile şi paradoxiste (numita Teoria 
Dezert-Smarandache: 
[www.gallup.unm.edu/~smarandache/ 
DSmT.htm ]). 

în 2004 creează un algoritm de Unificare 
a Teoriilor şi regulilor de Fuziune. 

în fizică, a introdus paradoxuri cuantice 
şi noţiunea de ‘nematerie’ , formată din com- 
binaţii de materie şi antimaterie, ca o a treia 
formă posibilă de materie - prezentată la Cal- 
tech (Conferinţa Anuală din cadrul Societăţii 
Americane de Fizică, 2010) şi Institutul de 
Fizică Atomică (Măgurele, 2011). 

Pe baza unui manuscris din 1972, când 
era elev la Rm. Vâlcea, publicat în 1982, a 
emis ipoteza că nu există o barieră a vitezei 
în univers şi se pot construi orice viteze 
(http://scienceworld.wolfram.com/physics/ 
SmarandacheHypothesis.html). 

Această ipoteză a fost confirmată, parţial, 
pe 22 septembrie 201 1, la CERN, când s-a 
demonstrat, experimental, că neutrinii muoni 
circulă cu o viteză mai mare decât viteza lu- 
minii. 

Pe baza ipotezei sale, a propus o Teorie 
Absolută a Relativităţii - care să nu producă 
dilatarea timpului sau contractarea spaţiului, 
sau alte paradoxuri relativitice, care sunt, mai 
degrabă, ficţiune, decât realitate. Apoi şi-a 
extins cercetarea la o diversificare a Para- 
metrizării Teoriei Speciale a Relativităţii 
( 1 982) : h tt p : // fs.gallup.unm.edu/ 
ParameterizedSTR.pdf . 

în filozofie, a introdus conceptul de neu- 
trosofie’, ca o generalizare a dialecticii lui 
Hegel, care stă la baza cercetărilor sale în 
matematică şi economie, precum ‘logica ne- 
utrosofică’, mulţime neutrosofîcă’, ‘proba- 
bilitate neutrosofîcă’, ‘statistică neutro- 
sofîcă’. 

A generalizat logicile fuzzy, intuitivă, pa- 
raconsistentă, multi-valentă şi logica dialet- 
heistă la ‘logica neutrosofîcă’ (in Dictionary 
of Computing de Denis Howe); în mod si- 
milar, a generalizat mulţimea fuzzy la ‘mul- 
ţime neutrosofîcă’: [www.gallup.unm.edu/ 






~ smar andache/neutrosophy. htm] 

în literatură şi artă a fondat, în 1980, cu- 
rentul de avangardă numit paradoxism, ca 
un protest împotriva totalitarismului - curent 
care are mulţi adepţi în lume. Constă în fo- 
losirea excesivă, în creaţii, a contradicţiilor, 
antitezelor, antinomiilor, oximoronilor, para- 
doxurilor. A introdus ‘distihul paradoxist’, 
‘distihul tautologic’, ‘distihul dual . Expe- 
rimente literare a realizat şi în drama sa Patria 
de Animale, unde nu există niciun dialog, iar 
în O lume întoarsă pe Dos, scenele sunt per- 
mutate, dând naştere la un miliard de miliarde 
de piese de teatru distincte! Piesele lui s-au 
jucat în România (Teatrul I. D. Sârbu din Pe- 
troşani, Teatrul Thespis din Timişoara), Ger- 
mania (la Karlsruhe), şi Maroc (la Casablanca, 
unde Patria de Animale a obţinut Premiul 
Special al Juriului Internaţional): 
[www.gallup.unm. edu/~smarandache/a/ 
Paradoxism.htm] . 

în 1993, a efectuat un turneu în Brazilia 
(Universitatea din Blumenau etc.). 

La bibliotecile de la Arizona State Uni- 
versity (Tempe) şi University of Texas (Aus- 
tin) sunt depozitate manuscrise, reviste, cărţi, 
fotografii, casete, videocasete, privind acti- 
vitatea sa creativă, în două colecţii speciale, 
numite The Florentin Smarandache Papers. 

Invitat să conferenţieze la U. Berkeley 
(2003), NASA Langley Research Center- 
SUA (2004), NATO Advance Study Institute- 
Bulgaria (2005), Jadavpur University-India 
(2004), Institute of Theoretical and Experi- 
mental Biophysics-Rusia (2005), Blooms- 
burg University-USA (1995), University 
Sekolah Tinggi Informatika & Komputer 
Indonezia-Malang si University Kristen 
Satya Wacana Salatiga-Indonezia (2006), 
Universitatea Minufiya (Shebin Elkom)-Egipt 
(2007), Air Force Institute of Technology 
Wright-Patterson AFB in Dayton [Ohio, 
USA] (2009), Universitatea din Craiova - 
Facultatea de Mecanica (2009), Air Force 
Research Lab si Griffiss Institute [Rome, NY, 
USA] (2009), COGIS 2009 (Paris, France), 
ENSIETA (Brest, Franţa) - 2010, Academia 
Română - Institutul de Mecanică a Solidelor 
şi Comisia de Acustică (Bucureşti - 2011) etc. 

A prezentat lucrări la multe Conferinţe 
Internaţionale de Fuziune a Informaţiei ori a 
Senzorilor {Australia - 2003, Suedia - 2004, 
SUA (Philadelphia - 2005, Seattle - 2009, 
Chicago - 201 1), Spania - 2005, Italia - 2006, 
Belgia - 2007, Canada - 2007, Germania - 2008, 
Scoţia- 2010}. 

A prezentat lucrări şi la Conferinţele Inter- 
naţionale IEEE GrComp (Georgia State Uni- 
versity at Atlanta - 2006, Kaohsiung National 
University in Taiwan - 2011). 

în anul 2011 a primit Premiul „Traian 



Vuia”, al Academiei Române pentru Ştiinţe 
Tehnice, apoi Doctor Honoris Causa, de la 
Academia DacoRomână din Bucureşti - 201 1 , 
şi de la Universitatea Beijing Jiaotong (B JTU) 
din China - 2011, iar în 2010 - Medalia de Aur 
pentru Ştiinţă, de la Academia Telesio-Galilei 
din Anglia, acordată la Universitatea Pecs, 
din Ungaria. 

AFILIERI: membru al Societăţii de Ştiinţe 
Matematice din România (1 980-); Mathema- 
tical Association of America (1983-1990); 
American Mathematical Society (1992-); 
Academia Oamenilor de Ştiinţă Români 
(1993-); ARA (1999-); Poetry Society of Ame- 
rica; Uniunea Scriitorilor Români; Interna- 
tional Poets Academy (India); La Societe Les 
Amis de la Poesie (Franţa); Association „La 
Licorne” (Franţa); Academie Francophone 
(Franţa); Societatea Română de Haiku; 
Academy of American Poets; Modern 
Languages Association (SUA); Centre 
d’Etudes et de Recherches Poetiques 
Aquitaines (Franţa); International Writers 
and Artist Association (USA); World Union 
ofFreeRomanians (Anglia); FreeRomanian 
Writer Association (Franţa); World Academy 
of Arts and Culture (SUA); Liga Culturală 
Oltenia; East and West Literary Foundation 
(SUA); World Poetry Society (India); World 
Poetry Research Institute (Corea); Societatea 
Mihai Eminescu (Australia); referent la 
Zentralblatt fur Mathematik (Germania) 
(1985-). 

Premii: A obţinut 16 premii literare, dintre 
care: Premiul special la proză, Concursul 
Naţional Marin Preda, Alexandria (1982); 
International Eminent Poet, Madras, India 
(1991); Diplome d’Honneur en poesie fan- 
taisiste, L’ Academie des Lettres et des Arts 
du Perigord, Franţa (1992); La Medaille 
d’Argent pour l’ensemble de son oeuvre, 
Bergerac, Franţa (1992); Grand Prix, 4~ 
Edizione del Premio Internazionale di Poe- 
sia e di Narrativa Goccia di Luna, Bastre- 
moli, Italia (1993); Premiul de Excelenţă al 
Revistei Haiku, Bucureşti (1997); Best Poet 
Award of Rio Grande Press, Amarillo, Texas, 
USA (1998); Premiul revistei „Lumina ”, 
pentru eseu şi contribuţii personale, Novi 
Sad, Iugoslavia (1998); Diploma de Onoare 
a Societăţii Anton Pann, Rm. Vâlcea (2000); 
Premiul „Podul lui Traian”, la Festivalul 
Internaţional Drumuri de spice, Uzdin, 
Iugoslavia (2000). 

A fost nominalizat pentru Premiul Nobel 
în Literatură, pentru anul 2011, pentru cele 
75 de cărţi literare publicate (vezi http:// 
fs.gallup.unm.edu//201 INobeIPrizeIn 
Liter ature-nomination .pdf ) . 

A vizitat 40 de ţări, despre care a scris în 
memoriile sale (vezi Galeria Foto: http://fs. 
gallup .unm. edu/photo/GlobeTr ekker.html ) . 



BIBLIOGRAFIE: 

Sute de articole, cărţi şi recenzii s-au scris 
despre activitatea sa internaţională. 

Cărţile pot fi încărcate din: 

Biblioteca Digitală de Ştiinţe: http:// 
www.gallup.unm.edu/~smarandache/ 
eBooks-otherformats.htm şi din Biblioteca 
Digitală de Literatură: www.gallup.unm.edu/ 
~ smar andache/eBooksLiterature. htm . 

...Acestea sunt „veştile” de pe Internet. 

Acum, trebuie să mărturisim că, atunci 
când am văzut, pe copertă, titlul: „Frate cu 
meridianele şi paralelele”, voi. 6 - gândul 
ne-a zburat la un Josef Conrad (cu Proscrisul 
din Arhipelag...), la Karel Capek, cu Impre- 
siile sale de călătorie (din Spania, Italia, 
Olanda, Danemarca, Suedia, Norvegia...) - 
...ori la Jean Bart al nostru, cu Europolis-ul 
lui... sau, chiar, la „călătorul” nautic Radu 
Tudoran! 

...Nu. Nu e nimic din toate astea. 

Cartea are XI capitole: 1 - Pe aripile... 
zborului, în Dayton-Ohio! ; 2 - Paradoxuri 
în „Noul Mexic”; 3 - în Bălceştiul natal, 
România; 4 - Bursier la... Air Force; 5 - 
Fortul Stanwix; 6 - în oraşul lui Bill Gates; 
7 - Cascada Niagara; 8 - Alaska; 9 - Yellow- 
stone; 10 - Un oltean la Paris; 1 1 - în Marea 
Caraibilor. 

...La prima vedere, nu avem de-a face cu 
călătorii spre nişte spaţii noi, fascinante, ob- 
sesive etc. - pare că ni se dau doar stricte şi 
seci informaţii, extrase dintr-un ghid turistic 
(mediocru), ori internetistico-mecanice (deci, 
„la îndemâna ”” oricui... şi total neutrale, de 
parcă autorul nu ar călători într-o geografie 
reală şi într-o istorie vie, ci într-o geografie 
televizată şi într-o istorie extrem de vagă, 
complet virtualizată ! ) : „ Long Island Sound 
( estuar în Oceanul Atlantic, între statele 
New York şi Connecticut), lângă oraşul 
Bridgport”” (p. 36); „Orville (1871-1948), 
Wilbour Wright (1867-1912), SUA: la 17 
decembrie 1903, la Kill Devii Hills, în 
statul Carolina de Nord, cei doi fraţi din 
Dayton, Ohio, au efectuat, pe rând, fiecare, 
câte două zboruri în linie dreaptă”” (p. 40); 
„Cutremurul din 1964 a provocat 100 de 
morţi, iar străzile 4 şi 5 din Anchorage au 
fost distruse. A avut magnitudinea de 9,1 
pe scara Richter şi a durat 4,5 minute”” (p. 
141); „In hotelul «Căpitanul Cook», un 
tablou despre moartea exploratorului bri- 
tanic, cunoscut sub numele de Căpitanul 
Cook, în Golful Kealakeua, din Hawaii, la 
14 februarie 1779. El a explorat Noua 
Zeelandă (între 1768-1771), a descoperit 
insulele Hawaii (denumite de el Sandwich, 
în cinstea sponsorului expediţiei sale), în 
1778 - şi a navigat în Oceanul Antarctic 





între 1772-1775 ” (p. 136); „Portul Anchor- 
age are cea mai mare mare din lume ” (p. 
149); „In religia creştină, vinul reprezintă 
sângele lui Hristos, proclamat ca atare la 
consiliul din Lateran, în 1215” (p. 181); 
„Insula Jamaica e descoperită de Columb, 
în anul 1494, dar colonizată slab de spa- 
nioli ” (p. 192) etc. 

Deşi aceste informaţii - „ de ghid turis- 
tic^/'’ agenţie turistică” (contactată direct 
sau pe/prin Internet) ! - ori de dicţionar de 
buzunar! - supra-abundă (dând impresia pu- 
ternică a unei realităţi artificiale, pur livreşti: 
s-ar insinua, printre rânduri, sugestia că, în 
zilele noastre, nici nu merită să te mişti din 
patul tău comod, putând urmări, „pufos” şi 
fără niciun risc aventuroso-existenţial 
asumat - „spectacolul lumii” la TV, ori na- 
vigând pe Internet!) - cei care ar afirma că 
omul lipseşte din carte - s-ar înşela amarnic ! 

Greşit! Omul există, şi încă din plin, cu 
nenumărate ofuri, şi amărăciuni, şi nostalgii 
de... ne-neutralizat (pe lângă contactele, pro- 
fund înviorătoare, cu oameni majori, din 
breasla cercetării ştiinţifice... precum prof. 
univ. dr. Zhang Wenpeng, David Schmidley, 
preşedintele UNM/Univ. New Mexico, prof. 
univ. emerit dr. Paul Wang etc.) ! Dar, când şi 
când, omul îşi presară, în text, chiar şi „ im- 
presii organice”, provocate de climă („Am 
un frig în mineeee ...de parcă mi l-a băgat 
cineva cu o pompă!”, p. 155), sau convingeri 
viscerale, „de maţe împestriţate” („Să nu-i 
văd şi să nu-i aud pe niciun coleg de la 
Universitate... nu le deschid e-mail-urile... 
sunt în vacanţă. Mi-s dragi ca sarea-n ochi 
[mai ales cei de la administraţie ]!”, p. 



137)... - însă (prea rar, din păcate!) şi cu 
poezie discretă, „în flux scurt”, „telegrafic” 
(precum este şi existenţa umană, în acest 
univers demenţial de grăbit !)...-... firavă, ade- 
vărată, delicată: „In împărăţia apelor, me- 
duzele amintesc de nişte balerine ” (p. 154). 

...Pe oriunde peregrinează, cu conferin- 
ţele sale (despre propriile revoluţii, în mate- 
matică ori în fizică şi-n logică-informatică) - 
din Ohio până în Alaska, ori de la Paris şi 
până în Caraibe -, românul Florentin Sma- 
randache duce cu el necazul şi sentimentul 
de revoltă, contra nedreptăţii (real-imediate 
sau potenţiale), trăind în cadrul unei socie- 
tăţi umane grav şi teribil de penibil „ deraiate ” 
spiritual („Acum ştiu de ce oamenii beau şi- 
i înţeleg: să uite de viaţa asta mizerabilă şi 
fără sens, manipulată de cei bogaţi şi cu 
pu-tere. Merg pe la conferinţele astea ca 
să-mi pun creierul la contribuţie, să nu lene- 
vească. Să fiu permanent în situaţii de în- 
văţare, asimilare şi creaţie” - p. 177; „Sunt 
prea bătrân pentru lumea asta, pe care n-o 
mai înţeleg” - p. 190) - şi amintirea strâmto- 
rării sau chiar strâmtorarea endemică - tra- 
duse, toate, în obsesia „costurilor” - de la 
onorarii de conferinţă şi până la produse ori 
servicii: „Am primit, ca onorariu, un cec de 
250 $” (p. 16); „ Cu autobuzul 24 (biletul 2 
$), ajung din centru la Space Needle (Acul 
Spaţial); 16 $ intrarea” (p. 1 14); „E sâmbătă 
şi am fost în Utica, la Walmart, ca să-mi 
cumpăr o păturică subţire (10 $), o lingură 
şi un cuţit (dar n-am avut încotro, a trebuit 
să iau un pachet de patru bucăţi, din fiecare 
- 1 $ + 1 $ )” -p. 91; „Lilia voia şi ea să vân- 
dă căciuli şi ciorapi împletiţi de ea, însă îi 
trebuia aprobare de la primărie, iar taxa 



era scumpă (100$)” (p. 138); „Un film 
despre mirabila auroră boreal. 8, 75$ in- 
trarea” (p. 145); „Plecat cu trenul din oră- 
şelul Seward. 119 $” (p. 152); „Plătesc 17 
euro pentru numai două beri ” (p. 176); „Mi- 
e foame şi cumpăr un sandwich de 3, 80 euro 
(cu salam, brânză şi puţine vegetale)” (p. 
183); „ Te -agaţă vânzătorii peste tot. Şi nişte 
preţuri mai mari ca-n America (n.n.: în Ja- 
maica/Montego Bay)! Fostele colonii en- 
gleze sunt scumpe. 4 $ intrarea pe plajă ” 
(p. 189); „Pe plaja Groovy, din Monte go 
Bay, o gustare la restaurant - preţ ridicat” 
(p. 189) - şi (deşi nerecunoscută!) expresia 
nostalgiei originilor: „Am fost pe destule lito- 
raluri, pe 3-4 continente, dar cel mai mult 
mi-a plăcut (fără nicio chestie de patrio- 
tism) la Marea Neagră; Eforie Nord a fost 
plaja mea preferată. Parcă mai îngrijit, mai 
animat şi plin de viaţă. Mi-amintesc de go- 
goaşa înfuriată cu ciocolată (dulce ca mie- 
rea, caldă), de peştişorii mărunţi, prăjiţi, 
ce-i ronţăiam şi-i înghiţeam ca pe seminţe, 
de porumbul copt, ori bând bere şi mâncând 
mici la terasă” (p. 189); „Inchiriem un taxi 
pentru o zi: 120 $ şi mergem la Ocho Rios 
(Opt Râuri - în spaniolă )” (p. 191); „20 $ 
intrarea, de persoană, pentru un tur de 45 
de minute la Grota Verde” (p. 195) - totul, 
dublat de amintiri matriceale: „îmi aminteam 
de Peştera Muierii, din Polovragi, judeţul 
Gorj, unde am fost în tabără când eram în 
clasa a şaptea. Aici se ascundeau în special 
femeile şi copiii, când năvăleau turcii; 
bărbaţii erau plecaţi la oaste, să lupte” (p. 
197) ; „ Cumpărăm (2,5 $7100 g) rom jamai- 
can ” (p. 200); „ Taximetriştii îţi spun un preţ 
când te urci în maşină şi-ţi cer alt preţ (mai 
mare!) când cobori!” (p. 210) etc. etc. 

...Nimic, nici măcar Parcul Yellowstone, 
nu-1 trezeşte pe autor dintr-o stare de apatie 
(de fapt, o atitudine profund „resentimen- 
tară”!) şi abulie „anti- socială” şi „anti-cos- 
mică”, în care însăşi natura „se prezintă” 
...ne-conform cu standardele de „cost” (...de 
energie a atenţiei!) şi „imagine” servită - 
normale (cel puţin aşa ne creează impresia 
autorul volumului, un adevărat „grognard” 
napoleonian, în lumea pigmeilor escroci „ ca- 
pitalişti ” . . .cam troglodiţi, în mentalitatea lor, 
exclusiv „profitardă” ) - de pe un mal şi de 
pe celălalt, al Atlanticului: „Maluri de piatră 
la gheizere (s-au format) şi o baltă ca un 
abis care duce în fundul pământului. Când 
erupe, se-aude vuuu, vuuu... parcă-i infer- 
nal. Mai degrabă interesant, decât frumos, 
la Yellowstone” - s.n. (p. 163); „La 6,20 
dimineaţa, am ajuns la Paris. Am schimbat 
în aeroport 300$ şi am primit 169 $ (aproa- 
pe jumătate!)” - s.n. (p. 173)... 






